Maamaks on justkui imerelvaks saanud hinnatõusu ohjeldamise tõkestamisel. Eelmise nädala infotunnis tõi põllumajandusminister, vastates toiduainete hinnatõusu ohjeldamise võimalike valitsuse sammude kohta, välja just maamaksu  kaotamise, kui suure abikäe meie inimeste elujärje parandamisel. Teeme väikese arvutuse. Näiteks, kui kolmeliikmeline perekond tarbib kuus toiduaineid 300 euro väärtuses (ligi 5000 krooni), mis teeb aastas 3600 eurot (ligi 56 000 krooni), siis ainuüksi toiduainetele kulub sellel perel 2%lise käibemaksu tõusu tõttu aastas 72 eurot (1100 krooni) rohkem raha.